PMIndiaData/PMIndiaSum huggingface dataset:
ସୋମନାଥ ଟ୍ରଷ୍ଟର 116 ତମ ବୈଠକ ସୋମନାଥଠାରେ ଅନୁଷ୍ଠିତ

ଶ୍ରୀ ସୋମନାଥ ଟ୍ରଷ୍ଟର 116 ତମ ବୈଠକ ଆଜି ଗୁଜରାଟର ସୋମନାଥଠାରେ ଅନୁଷ୍ଠିତ ହୋଇଛି। ଟ୍ରଷ୍ଟ ବୈଠକରେ ଯୋଗ ଦେଇଥିଲେ – ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ (ଟ୍ରଷ୍ଟି), ଶ୍ରୀ ଲାଲକୃଷ୍ଣ ଆଡଭାନୀ (ଟ୍ରଷ୍ଟି), ଶ୍ରୀ ଅମିତ ଶାହା(ଟ୍ରଷ୍ଟି), ଶ୍ରୀ କେଶୁଭାଇ ପଟେଲ(ଟ୍ରଷ୍ଟି), ଶ୍ରୀ ପିକେ ଲାହେରୀ (ଟ୍ରଷ୍ଟି), ଶ୍ରୀ ଜେ ଡି ପରମାର (ଟ୍ରଷ୍ଟି) ଏବଂ ଶ୍ରୀ ହର୍ଷ ନିଓତିଆ । ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମଗ୍ର ସୋମନାଥ ମନ୍ଦିର ପରିସର ଓ ଆଖପାଖ ଅଞ୍ଚଳରେ ସବୁଜ ବଳୟ ସୃଷ୍ଟି କରିବା ଉପରେ ଗୁରୁତ୍ୱ ଦେଇଥିଲେ । ଏହାଛଡା ମନ୍ଦିରରେ ସବୁ ଭକ୍ତ, ଯାତ୍ରୀ ଓ ପର୍ଯ୍ୟଟକଙ୍କ ପାଇଁ ପାନୀୟ ଜଳ ଓ ଅନ୍ୟାନ୍ୟ ମୌଳିକ ସୁବିଧା ଉପଲବ୍ଧ କରାଇବାକୁ ସେ ଟ୍ରଷ୍ଟ ବୋର୍ଡକୁ ପରାମର୍ଶ ଦେଇଥିଲେ । ଭିରାଭଲ ଏବଂ ପ୍ରଭାସପାଟଣରେ ନଗଦମୁକ୍ତ କାରବାର ଦିଗରେ ଟ୍ରଷ୍ଟ ସକ୍ରିୟ ରୂପେ କାର୍ଯ୍ୟ କରିବାକୁ ସେ ପରାମର୍ଶ ଦେଇଥିଲେ । ଭକ୍ତ ଓ ପର୍ଯ୍ୟଟକମାନଙ୍କ ମଧ୍ୟରେ ସଚେତନତା ସୃଷ୍ଟି ଲାଗି ପ୍ରମୁଖ ସହରଗୁଡିକରେ ସ୍ୱତନ୍ତ୍ର ମହୋତ୍ସବମାନ ଆୟୋଜିତ କରିବାକୁ ପ୍ରଧାନମନ୍ତ୍ରୀ ପ୍ରସ୍ତାବ ରଖିଥିଲେ । ଚଳିତ 2017 ବର୍ଷ ଲାଗି ଶ୍ରୀ କେଶୁଭାଇ ପଟେଲ ପୂର୍ବଭଳି ସୋମନାଥ ଟ୍ରଷ୍ଟର ଅଧ୍ୟକ୍ଷ ରୂପେ କାର୍ଯ୍ୟଭାର ଦାୟିତ୍ୱ ଜାରି ରଖିବେ ବୋଲି ଆଜିର ବୈଠକରେ ସ୍ଥିର କରାଯାଇଥିଲା ।
ପବିତ୍ର ଗଣେଶ ଚତୁର୍ଥୀରେ ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ଗଣେଶ ଚତୁର୍ଥୀ ଅବସରରେ ଜନସାଧାରଣଙ୍କୁ ଶୁଭେଚ୍ଛା ଓ ଅଭିନନ୍ଦନ ଜଣାଇଛନ୍ତି। “ସମସ୍ତଙ୍କୁ ଗଣେଶ ଚତୁର୍ଥୀର ଅଭିନନ୍ଦନ। ଆମ ସମସ୍ତଙ୍କ ଉପରେ ଭଗବାନ ଗଣେଶଙ୍କ ଆର୍ଶୀବାଦ ରହିଥାଉ। ଗଣପତି ବୋପା ମୋରିୟା!”, ଏହି ବାର୍ତ୍ତା ଦେଇଛନ୍ତି ପ୍ରଧାନମନ୍ତ୍ରୀ ।
ଜଳସମ୍ପଦ ପରିଚାଳନା କ୍ଷେତ୍ରରେ ଭାରତ-ନେଦରଲାଣ୍ଡ ବୁଝାମଣାକୁ କ୍ୟାବିନେଟ ମଞ୍ଜୁରି

ଜଳ ସମ୍ପଦର ପରିଚାଳନା କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ନିମନ୍ତେ ଭାରତର ଜଳ ସମ୍ପଦ, ନଦୀ ବିକାଶ ଏବଂ ଗଙ୍ଗା ସଂରକ୍ଷଣ ମନ୍ତ୍ରଣାଳୟ ଏବଂ ନେଦରଲାଣ୍ଡର ଆନୁଷଙ୍ଗିକ କ୍ଷେତ୍ର ଏବଂ ପରିବେଶ ମନ୍ତ୍ରଣାଳୟ ମଧ୍ୟରେ ହୋଇଥିବା ବୁଝାମଣାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ମଞ୍ଜୁରି ଦେଇଛନ୍ତି । ଜାତୀୟ, ଆଞ୍ଚଳିକ ଏବଂ ଆନ୍ତର୍ଜାତିକ କ୍ଷେତ୍ରରେ ଜଳ ସମ୍ପଦର ପରିଚାଳନା ଏବଂ ବିକାଶ ଦିଗରେ ଉଭୟ ରାଷ୍ଟ୍ର ପାରସ୍ପରିକ ସହଯୋଗ କରିବା ବୁଝାମଣାର ଉଦ୍ଦେଶ୍ୟ । ବିଶେଷ କରି ଜଳସମ୍ପଦର ଉପଯୁକ୍ତ ବିନିଯୋଗ, ନଦୀ ଅବବାହିକା ପରିଚାଳନା, ନିଷ୍ପତ୍ତି ସହାୟକ ପଦ୍ଧତି, ଉପତ୍ୟକା ପରିଚାଳନା, ଜଳର ମାନ ସମସ୍ୟା, ବର୍ଜ୍ୟ ଜଳ ପ୍ରକ୍ରିୟାକରଣ ଏବଂ ପୁନଃବ୍ୟବହାର ଆଦି କ୍ଷେତ୍ରରେ ଦୁଇ ଦେଶ ଅଭିଜ୍ଞତା ଏବଂ ଦକ୍ଷତାର ଆଦାନପ୍ରଦାନ କରିବେ । ଜ୍ଞାନଭିତ୍ତିକ ପରିଦର୍ଶନ, ବିଶେଷଜ୍ଞଙ୍କ ଆଲୋଚନାଚକ୍ର, ଅଧିବେଶନ, ଦକ୍ଷତା ବୃଦ୍ଧି ଭିତ୍ତିକ ଗବେଷଣା ଓ କାର୍ଯ୍ୟକ୍ରମ, ବିଭିନ୍ନ ପ୍ରକଳ୍ପରେ ପାରସ୍ପରିକ ସହଯୋଗ, ଜନସାଧାରଣ-ସରକାର ସହଯୋଗକୁ ପ୍ରୋତ୍ସାହନ, ଶିକ୍ଷାନୁଷ୍ଠାନ ଭିତ୍ତିକ ପ୍ରଶିକ୍ଷଣ ଏବଂ ଜ୍ଞାନର ଆଦାନପ୍ରଦାନକୁ ବୁଝାମଣାରେ ଗୁରୁତ୍ୱ ଦିଆଯାଇଛି । ବୁଝାମଣା ପତ୍ରର ଲକ୍ଷ୍ୟ ସାଧନ ନିମନ୍ତେ ବିଭିନ୍ନ କାର୍ଯ୍ୟକ୍ରମକୁ ଅନୁଧ୍ୟାନ ନିମନ୍ତେ ଏକ ଯୁଗ୍ମ କାର୍ଯ୍ୟକାରିଣୀ ଗଠନ କରାଯିବ । ଜଳସମ୍ପଦ ପରିଚାଳନା ଏବଂ ଏ ସମ୍ପର୍କିତ ଅନ୍ୟାନ୍ୟ କ୍ଷେତ୍ରରେ କେନ୍ଦ୍ର ଓ ରାଜ୍ୟର ବିଭିନ୍ନ ସଂସ୍ଥାର ଦକ୍ଷତା ବୃଦ୍ଧି ନିମନ୍ତେ ଏହି ଦ୍ୱିପାକ୍ଷିକ ବୁଝାମଣା ସହଯୋଗ କରିବ ।
ଜର୍ମାନୀ ଚାନ୍ସେଲର ମର୍କେଲଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

କ୍ରମାଗତ ଚତୁର୍ଥ ଥର ଲାଗି ଜର୍ମାନୀ ସଂଘୀୟ ସାଧାରଣତନ୍ତ୍ରର ଚାନ୍ସେଲର ଭାବେ ଦାୟିତ୍ୱ ଗ୍ରହଣ କରିଥିବାରୁ ମହାମାନ୍ୟ ଡଃ ଆଞ୍ଜେଲା ମର୍କେଲଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟେଲିଫୋନ ମାଧ୍ୟମରେ ଅଭିନନ୍ଦନ ଜଣାଇଛନ୍ତି । ଜର୍ମାନୀକୁ ଦୃଢ଼ ନେତୃତ୍ୱ ପ୍ରଦାନ ଏବଂ ତାଙ୍କ ନେତୃତ୍ୱରେ ୟୁରୋପ ବ୍ୟାପାରରେ ଜର୍ମାନୀ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଥିବାରୁ ପ୍ରଧାନମନ୍ତ୍ରୀ ମୋଦୀ ଚାନ୍ସେଲର ମର୍କେଲଙ୍କୁ ପ୍ରଶଂସା କରିଥିଲେ । ଭାରତ-ର୍ଜମାନୀ ଦ୍ୱିପାକ୍ଷିକ ସମ୍ପର୍କକୁ ଦୃଢ଼ୀଭୁତ କରିବା ପାଇଁ ଚାନ୍ସେଲର ମର୍କେଲଙ୍କ ସହ ମିଶି ପ୍ରୟାସ ଚାଲୁରଖିବା ନିମନ୍ତେ ପ୍ରଧାନମନ୍ତ୍ରୀ ମୋଦୀ ତାଙ୍କ ସଂକଳ୍ପକୁ ଦୋହରାଇଥିଲେ । ପ୍ରଧାନମନ୍ତ୍ରୀ ମଧ୍ୟ କହିଥିଲେ ଯେ 2018 ମାର୍ଚ୍ଚ 22-26 ମଧ୍ୟରେ ଭାରତ ଗସ୍ତରେ ଆସୁଥିବା ଜର୍ମାନୀ ରାଷ୍ଟ୍ରପତି ଫ୍ରାଙ୍କ ୱାଲ୍ଟର ଷ୍ଟେଇନମେଏରଙ୍କ ସହ ଆଗାମୀ ବୈଠକ ଲାଗି ସେ ଉତ୍କଣ୍ଠାର ସହ ଅପେକ୍ଷା କରିଛନ୍ତି ବୋଲି କହିଥିଲେ ।
ବରିଷ୍ଠ ତେଲୁଗୁ ଅଭିନେତା ଶ୍ରୀ ୟୁଭି କ୍ରିଷ୍ଣମ ରାଜୁ ଗାରୁଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବରିଷ୍ଠ ତେଲୁଗୁ ଚଳଚିତ୍ର ବ୍ୟକ୍ତିତ୍ୱ ଶ୍ରୀ ୟୁଭି କ୍ରିଷ୍ଣମ ରାଜୁ ଗାରୁଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଶ୍ରୀ ୟୁଭି କ୍ରିଷ୍ଣମ ରାଜୁ ଗାରୁଙ୍କ ଦେହାନ୍ତରେ ଦୁଃଖିତ । ଆଗାମୀ ପୀଢି ତାଙ୍କର ଚଳଚିତ୍ର ସଫଳତା ଏବଂ ସୃଜନଶୀଳତାକୁ ମନେ ରଖିବେ । ସେ ସମାଜ ସେବାରେ ମଧ୍ୟ ଆଗରେ ରହି ରାଜନୈତିକ ନେତା ଭାବରେ ପରିଚୟ ସୃଷ୍ଟି କରିଥିଲେ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍‍ ଶାନ୍ତି ।”
ନୀତି ଆୟୋଗର “ଆର୍ଥିକ ନୀତି: ଭବିଷ୍ୟତର ମାର୍ଗ” ଶୀର୍ଷକ ଆଲୋଚନାରେ ଅର୍ଥନୀତିଜ୍ଞମାନଙ୍କ ସହ ମତ ବିନିମୟ କଲେ ପ୍ରଧାନମନ୍ତ୍ରୀଙ୍କ

ନୀତି ଆୟୋଗଙ୍କ ପକ୍ଷରୁ “ଆର୍ଥିକ ନୀତି : ଭବିଷ୍ୟତର ମାର୍ଗ” ଶୀର୍ଷକ ଏକ ମତବିନିମୟ କାର୍ଯ୍ୟକ୍ରମ ଡିସେମ୍ବର 27, 2016 ଦିନ ଅନୁଷ୍ଠିତ ହୋଇଯାଇଛି । ଏହି ଆଲୋଚନାରେ ଦେଶର ବହୁ ବିଶିଷ୍ଟ ଅର୍ଥଶାସ୍ତ୍ରୀ ଓ ଅନ୍ୟ ବିଶେଷଜ୍ଞମାନେ ଅଂଶଗ୍ରହଣ କରିଥିଲେ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହି ଆଲୋଚନାରେ ଉପସ୍ଥିତ ଥିଲେ । ଆଲୋଚନା କାଳରେ ଦେଶର ବିଭିନ୍ନ କ୍ଷେତ୍ରର ଆର୍ଥିକ ପ୍ରସଙ୍ଗ ଯଥା- କୃଷି, କୌଶଳ ବିକାଶ ଓ କର୍ମନିଯୁକ୍ତି ସୃଷ୍ଟି, ଟିକସ ବ୍ୟବସ୍ଥା ଏବଂ ମୂଲ୍ୟ ନିର୍ଦ୍ଧାରଣ ସମ୍ପର୍କୀତ ପ୍ରସଙ୍ଗ, ଶିକ୍ଷା, ଡିଜିଟାଲ ପ୍ରଯୁକ୍ତି, ଗୃହନିର୍ମାଣ, ପର୍ଯ୍ୟଟନ, ବ୍ୟାଙ୍କିଙ୍ଗ, ପ୍ରଶାସନିକ ବ୍ୟବସ୍ଥାରେ ସଂସ୍କାର, ଡାଟା ଭିତ୍ତିକ ନୀତି ଏବଂ ବିକାଶର ଭବିଷ୍ୟତର କାର୍ଯ୍ୟଯୋଜନା ସମ୍ପର୍କରେ ବକ୍ତାମାନେ ନିଜ ନିଜ ମତ ପ୍ରଦାନ କରିଥିଲେ। ଏହି ଆଲୋଚନାରେ ଅଂଶଗ୍ରହଣ କରି ନିଜର ସୁଚିନ୍ତିତ ମତାମତ ପ୍ରଦାନ କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ମୋଦୀ ସମସ୍ତ ଅଂଶଗ୍ରହଣକାରୀଙ୍କୁ ଧନ୍ୟବାଦ ଅର୍ପଣ କରିଥିଲେ । ବିଶେଷ କରି କୌଶଳ ବିକାଶ ଓ ପର୍ଯ୍ୟଟନ ଭଳି କ୍ଷେତ୍ର ଉନ୍ନତି କଳ୍ପେ କିପରି ଅଭିନବ ପଦକ୍ଷେପମାନ ଗ୍ରହଣ କରାଯାଇପାରିବ ସେଥିଲାଗି ସେମାନେ ନିଜର ମତାମତ ପ୍ରଦାନ ପାଇଁ ସେ ଆହ୍ଵାନ ଜଣାଇଥିଲେ । ବଜେଟ ସମ୍ପର୍କରେ ଉଲ୍ଲେଖ କରି ପ୍ରଧାନମନ୍ତ୍ରୀ କହିଲେ ଯେ, ବାସ୍ତବ ଅର୍ଥବ୍ୟବସ୍ଥା ଉପରେ ଏହାର ବିଶେଷ ପ୍ରଭାବ ରହିଛି । ଆମର ପ୍ରଚଳିତ ବଜେଟ କ୍ୟାଲେଣ୍ଡର ମୌସୁମୀ ଋତୁ ଆରମ୍ଭ ସହ ବ୍ୟୟ ସମ୍ପର୍କୀତ ଅଧିସ୍ଵୀକୃତି ଆସିଥାଏ । ଏହାଦ୍ଵାରା ସରକାରୀ କାର୍ଯ୍ୟକ୍ରମ, ପ୍ରାକ୍-ମୌସୁମୀ ମାସଗୁଡିକରେ ଅପେକ୍ଷାକୃତ ଭାବେ ଅଚଳ ହୋଇପଡେ । ଏହି ସମସ୍ୟାକୁ ଦୃଷ୍ଟିରେ ରଖି ବଜେଟ ଉପସ୍ଥାପନ ତାରିଖକୁ ଆଗୁଆ କରାଯାଇଛି । ତଦ୍ୱାରା ନୂଆ ଆର୍ଥିକ ବର୍ଷ ଆରମ୍ଭ ହେବା ପୂର୍ବରୁ ମଞ୍ଜୁର ଅର୍ଥ ବ୍ୟୟ କରାଯାଇ ସାରିଥିବ ବୋଲି ପ୍ରଧାନମନ୍ତ୍ରୀ କହିଥିଲେ । ବୈଠକରେ ଅର୍ଥମନ୍ତ୍ରୀ ଶ୍ରୀ ଅରୁଣ ଜେଟଲୀ, ଯୋଜନା ରାଷ୍ଟ୍ରମନ୍ତ୍ରୀ ଶ୍ରୀ ରାଓ ଇନ୍ଦରଜିତ ସିଂହ, ନୀତି ଆୟୋଗର ଉପାଧ୍ୟକ୍ଷ ଶ୍ରୀ ଅରବିନ୍ଦ ପନାଗାରିଆ ଏବଂ କେନ୍ଦ୍ର ସରକାର ଓ ନୀତି ଆୟୋଗର ବରିଷ୍ଠ ପଦାଧିକାରୀମାନେ ଯୋଗଦେଇଥିଲେ । ଏତଦଭିନ୍ନ ପ୍ରଫେସର ପ୍ରବୀଣ କ୍ରିଷ୍ଣା, ପ୍ରଫେସର ସୁଖପାଳ ସିଂହ, ପ୍ରଫେସର ବିଜୟ ପାଳ ଶର୍ମା, ଶ୍ରୀ ନୀଳକଣ୍ଠ ମିଶ୍ର, ଶ୍ରୀ ସୁରଜିତ ଭଲ୍ଲା, ଡକ୍ଟର ପୁଲକ ଘୋଷ, ଡକ୍ଟର ଗୋବିନ୍ଦ ରାଓ, ଶ୍ରୀ ମାଧବ ଚୌହ୍ଵାନ, ଡକ୍ଟର ଏନ.କେ.ସିଂହ, ଶ୍ରୀ ବିବେକ ଦହେଜିଆ, ଶ୍ରୀ ପ୍ରଥମ ସିହ୍ନା, ଶ୍ରୀ ସୁମିତ ବୋଷ ଏବଂ ଶ୍ରୀ ଟି.ଏନ. ନିନାନଙ୍କ ଭଳି ଅର୍ଥଶାସ୍ତ୍ରୀ ଓ ବିଶେଷଜ୍ଞ ଏହି କାର୍ଯ୍ୟକ୍ରମରେ ଉପସ୍ଥିତ ଥିଲେ ।
ଆନ୍ଧ୍ରପ୍ରଦେଶ ପାଇଁ ସ୍ୱତନ୍ତ୍ର ସହାୟତା ବ୍ୟବସ୍ଥାକୁ କେନ୍ଦ୍ର କ୍ୟାବିନେଟର ସ୍ୱୀକୃତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ନବଗଠିତ ଆନ୍ଧ୍ରପ୍ରଦେଶ ରାଜ୍ୟ ପାଇଁ ପ୍ରସ୍ତାବିତ କେତେକ ସ୍ୱତନ୍ତ୍ର ଆର୍ଥିକ ସହାୟତା ପ୍ରସ୍ତାବକୁ ମଞ୍ଜୁରି ପ୍ରଦାନ କରିଛି । ଏହି ଅର୍ଥ ବାହ୍ୟ ସହାୟତା ପ୍ରକଳ୍ପ (EPAs) ତଥା ପୋଲାଭରମ ପ୍ରକଳ୍ପର ଜଳସେଚନ ବ୍ୟବସ୍ଥା ବିକାଶ ପାଇଁ ଉଦ୍ଦିଷ୍ଟ ନିମ୍ନଲିଖିତ ବ୍ୟବସ୍ଥା ମତେ ଆନ୍ଧ୍ରପ୍ରଦେଶକୁ ଏଭଳି କେନ୍ଦ୍ରୀୟ ସହାୟତା ଯୋଗାଇ ଦିଆଯିବ । 2015-16 ଠାରୁ 2019-20 ମଧ୍ୟରେ ଆନ୍ଧ୍ରପ୍ରଦେଶ ରାଜ୍ୟ କେନ୍ଦ୍ର ସରକାରଙ୍କଠାରୁ ଅତିରିକ୍ତ କେନ୍ଦ୍ରୀୟ ସହାୟତା ପାଇଥାନ୍ତା, ଏବେ କେନ୍ଦ୍ର ସରକାର ସ୍ୱତନ୍ତ୍ର ସହାୟତା ବ୍ୟବସ୍ଥା ଜରିଆରେ ଆନ୍ଧ୍ରପ୍ରଦେଶ ସରକାରଙ୍କୁ ତାହା ଯୋଗାଇ ଦେବେ । କେନ୍ଦ୍ର ଓ ରାଜ୍ୟ ସରକାରଙ୍କ ମଧ୍ୟରେ କେନ୍ଦ୍ର ସରକାରଙ୍କ ପ୍ରାୟୋଜିତ କାର୍ଯ୍ୟକ୍ରମ ପ୍ରବର୍ତ୍ତନ ସକାଶେ ଆର୍ଥିକ ଭାର 90:10 ହିସାବରେ ବଣ୍ଟାଯିବ । ଏହି ସ୍ୱତନ୍ତ୍ର ସହାୟତା ବାହ୍ୟ ସହାୟତା ପ୍ରକଳ୍ପ (EPA) ପାଇଁ ସଂଗୃହୀତ ଋଣ ପରିଶୋଧ ଓ ସୁଧ ପ୍ରଦାନ ବାବଦକୁ ଯୋଗାଇ ଦିଆଯିବ । ତେବେ ଯେଉଁ ସବୁ EPA 2015-16ରୁ 2019-20 ମଧ୍ୟରେ ରାଜ୍ୟ ସରକାରଙ୍କ ଦ୍ୱାରା ସ୍ୱାକ୍ଷରିତ ହୋଇଛି ସେହି ବାବଦକୁ ଏହି ଅର୍ଥ ବ୍ୟୟ କରାଯିବ । କେବଳ 01.04.2014 ଠାରୁ ଆରମ୍ଭ ହୋଇଥିବା ପୋଲାଭରମ ପ୍ରକଳ୍ପର ଜଳସେଚନ କାର୍ଯ୍ୟକ୍ରମର ଅବଶିଷ୍ଟ ଅର୍ଥ (100%) କେନ୍ଦ୍ର ସରକାର ଯୋଗାଇଦେବେ । ଭାରତ ସରକାରଙ୍କ ପାଇଁ ଆନ୍ଧ୍ରପ୍ରଦେଶ ସରକାର ଏହି ପ୍ରକଳ୍ପର କାର୍ଯ୍ୟାନ୍ୱୟନ କରିବେ । ତେବେ ଏହା ସାମଗ୍ରୀକ ସମନ୍ୱୟ, ଗୁଣବତ୍ତା ନିୟନ୍ତ୍ରଣ, ଡିଜାଇନ, ପ୍ରସଙ୍ଗ, ମନିଟରିଂ, ମଞ୍ଜୁରି ସଂକ୍ରାନ୍ତ ପ୍ରସଙ୍ଗ ଜଳସମ୍ପଦ ମନ୍ତ୍ରଣାଳୟ, ନଦୀ ବିକାଶ ଓ ଗଙ୍ଗା ସଂରକ୍ଷଣ ମନ୍ତ୍ରଣାଳୟ ଅଧୀନସ୍ଥ ପୋଲାଭରମ ପ୍ରକଳ୍ପ ପ୍ରାଧିକରଣ ଦ୍ୱାରା ନିୟନ୍ତ୍ରଣ କରାଯିବ । ଅର୍ଥ ମନ୍ତ୍ରଣାଳୟ ସହାୟତାରେ ପ୍ରାଧିକରଣ 01.04.2014 ସୁଦ୍ଧା ଏହାର ମୂଲ୍ୟ ଆକଳନ କରିବେ । ଏଭଳି ସହାୟତା ନବଗଠିତ ଆନ୍ଧ୍ରପ୍ରଦେଶ ରାଜ୍ୟର ଆର୍ଥିକ ବିକାଶରେ ସହାୟତ ହେବ ।
ରେଳବାଇ କ୍ଷେତ୍ରରେ ଭାରତ-ମରକ୍କୋ ସହଯୋଗ ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ମରକ୍କୋ ଜାତୀୟ ରେଲୱେ ଅଫିସ(ଓଏନ୍ସିଏଫ୍) ମଧ୍ୟରେ ରେଳବାଇର ବିଭିନ୍ନ କ୍ଷେତ୍ରରେ ଦୀର୍ଘକାଳୀନ ସହଯୋଗ ଓ ଭାଗିଦାରୀ ନିମନ୍ତେ ସ୍ୱାକ୍ଷରିତ ବୁଝାମଣାକୁ ପିଛିଲା ଭାବେ ଅନୁମୋଦନ ମିଳିଛି । 2017 ଡିସେମ୍ବର 14ତାରିଖରେ ଏହି ସହଯୋଗ ବୁଝାମଣା ସ୍ୱାକ୍ଷରିତ ହୋଇଥିଲା । ଏହି ସହଯୋଗ ବୁଝାମଣା ନିମ୍ନଲିଖିତ କ୍ଷେତ୍ରରେ ଜ୍ଞାନକୌଶଳ ସହଯୋଗ ପାଇଁ ସକ୍ଷମ କରାଇବ । କ- ପ୍ରଶିକ୍ଷଣ ଓ କର୍ମଚାରୀଙ୍କ ବିକାଶ ଖ- ବିଶେଷଜ୍ଞ ମିଶନ୍, ଅଭିଜ୍ଞତା ଓ କର୍ମଚାରୀଙ୍କ ଆଦାନପ୍ରଦାନ ଏବଂ ଗ- ବିଶେଷଜ୍ଞଙ୍କ ଆଦାନପ୍ରଦାନ ସମେତ ପାରସ୍ପରିକ ବୈଷୟିକ ସହାୟତା ସୂଚନାଯୋଗ୍ୟ ଯେ ରେଳ ମନ୍ତ୍ରଣାଳୟ ରେଳବାଇ କ୍ଷେତ୍ରରେ ଜ୍ଞାନକୌଶଳ ସହଯୋଗ ପାଇଁ ବିଭିନ୍ନ ବିଦେଶୀ ରାଷ୍ଟ୍ରର ସରକାର ଓ ଜାତୀୟ ରେଳବାଇ ମଧ୍ୟରେ ଏମ୍ଓୟୁ ସ୍ୱାକ୍ଷରିତ କରିଛନ୍ତି ।
2001 ସଂସଦ ଆକ୍ରମଣର ଶହୀଦମାନଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

2001 ସଂସଦ ଆକ୍ରମଣର ଶହୀଦମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “2001 ମସିହାର ଆଜିର ଦିନରେ ଆମ ସଂସଦ ଉପରେ ହୋଇଥିବା ଘାତକ ଆକ୍ରମଣରେ ଯେଉଁମାନେ ଶହୀଦ ହୋଇଥିଲେ ସେମାନଙ୍କ ବୀରତାକୁ ଆମେ ଶ୍ରଦ୍ଧା ସୁମନ ଅର୍ପଣ କରୁଛୁ । ସେମାନଙ୍କ ସାହସ ଏବଂ ବୀରତା ପ୍ରତ୍ୟେକ ଭାରତୀୟଙ୍କୁ ଅନୁପ୍ରାଣିତ କରିଛି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଅଷ୍ଟାଦଶ ଏସୀୟ କ୍ରୀଡାର ପଦକ ବିଜେତାଙ୍କ ସହ ପ୍ରଧାନମନ୍ତ୍ରୀଙ୍କ ମତ ବିନିମୟ

ସମ୍ପ୍ରତି ଶେଷ ହୋଇଥିବା ଅଷ୍ଟାଦଶ ଏସୀୟ କ୍ରୀଡାର ପଦକ ବିଜୟୀ କ୍ରୀଡ଼ାବିତଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ତାଙ୍କ ବାସ ଭବନଠାରେ ଭାବ ବିନିମୟ କରିଛନ୍ତି । ପ୍ରଧାନମନ୍ତ୍ରୀ ମେଡାଲ ବିଜୟୀ ଖେଳାଳିମାନଙ୍କୁ ଅଭିନନ୍ଦନ ଜଣାଇଥିଲେ ଏବଂ ଏସୀୟ କ୍ରୀଡାରେ ଶ୍ରେଷ୍ଠ ମେଡାଲ ତାଲିକା ପାଇଁ ସେମାନଙ୍କର ଉଦାହରଣମୂଳକ ପ୍ରଦର୍ଶନକୁ ପ୍ରଶଂସା କରିଥିଲେ । ମେଡାଲ ବିଜୟୀ ଖେଳାଳିମାନଙ୍କୁ ସେ କହିଥିଲେ ଯେ କ୍ରୀଡ଼ା କ୍ଷେତ୍ରରେ ସଫଳତା ଭାରତର ମର୍ଯ୍ୟଦା ଏବଂ ଗୌରବକୁ ବୃଦ୍ଧି କରିଛି । ସେ ଆଶା ପ୍ରକାଶ କରିଥିଲେ ଯେ ମେଡାଲ ବିଜୟୀ ଖେଳାଳିମାନେ ବିନମ୍ର ରହିବେ ଏବଂ ଯେପରି ଭାବେ ଯଶ ଓ ଖ୍ୟାତି ଯୋଗୁ ଖେଳ ଉପରୁ ସେମାନଙ୍କ ଧ୍ୟାନ ହଟାଇବେ ନାହିଁ । ଭାବ ବିନମୟ ସମୟରେ ପ୍ରଧାନମନ୍ତ୍ରୀ କ୍ରୀଡ଼ାବିତମାନଙ୍କୁ ଅନୁରୋଧ କରିଥିଲେ ଯେ ସେମାନଙ୍କ ପ୍ରଦର୍ଶନରେ ଉନ୍ନତି ଆଣିବା ପାଇଁ ସେମାନେ ବୈଷୟିକ ଜ୍ଞାନର ଉପଯୋଗ କରନ୍ତୁ । ସେ କହିଲେ ଯେ ବୈଷୟିକ ଜ୍ଞାନର ଉପଯୋଗ ଏବଂ ବିଶ୍ୱର ଶ୍ରେଷ୍ଠ ଖେଳାଳିମାନଙ୍କ ପ୍ରଦର୍ଶନର ବିଶ୍ଲେଷଣ କରି କ୍ରୀଡ଼ାବିତମାନେ ଭବିଷ୍ୟତରେ କ୍ରମାଗତ ଭାବେ ନିଜ ଖେଳରେ ଉନ୍ନତି ଆଣିବା ଆବଶ୍ୟକ । ଛୋଟ ସହର, ଗ୍ରାମାଂଚଳ ଏବଂ ଗରିବ ଘରୁ ଯୁବ ଆଥଲେଟମାନେ ବିକଶିତ ହୋଇ ଦେଶ ପାଇଁ ମେଡାଲ ବିଜୟୀ ହେବା ନେଇ ପ୍ରଧାନମନ୍ତ୍ରୀ ଆନନ୍ଦ ପ୍ରକାଶ କରିଥିଲେ । ସେ କହିଥିଲେ ଯେ ଗ୍ରାମାଂଚଳରେ ପ୍ରକୃତ ପ୍ରତିଭା ରହିଛନ୍ତି ଏବଂ ଆମେ ଏହି ପ୍ରତିଭାମାନଙ୍କୁ ପ୍ରୋତ୍ସାହିତ କରିବା ଚାଲୁ ରଖିବା ଆବଶ୍ୟକ । ସେ କହିଲେ ଯେ ଜଣେ କ୍ରୀଡ଼ାବିତ ସମ୍ମୁଖୀନ ହେଉଥିବା ଦୈନଦିନ ସଂଘର୍ଷ ବିଷୟରେ ବାହାର ଦୁନିଆ ଅଜ୍ଞ ଥାଏ । ଏହିପରି ସଂଘର୍ଷ ମଧ୍ୟ ଦେଇ ଗତିକରି ଦେଶ ପାଇଁ ମେଡାଲ ବିଜୟୀ ହୋଇଥିବା ଖେଳାଳିମାନଙ୍କ ନାମ ଉଲ୍ଲେଖ କରି ପ୍ରଧାନମନ୍ତ୍ରୀ ଭାବପ୍ରବଣ ହୋଇପଡିଥିଲେ । ସେମାନଙ୍କ ବିଭାଗ ପ୍ରତି ସେମାନଙ୍କର ଦୃଢ଼ତା ଏବଂ ଉତ୍ସର୍ଗୀକୃତ ମନୋଭାବକୁ ପ୍ରଧାନମନ୍ତ୍ରୀ ସଲାମ କରିଥିଲେ ଏବଂ ଆଶାପ୍ରକାଶ କରିଥିଲେ ଯେ ସେମାନଙ୍କ ପ୍ରୟାସ ଦ୍ୱାରା ଦେଶର ଅନ୍ୟ ଜନସାଧାରଣ ଅନୁପ୍ରାଣିତ ହେବେ । ପ୍ରଧାନମନ୍ତ୍ରୀ କ୍ରୀଡ଼ାବିତମାନଙ୍କୁ ପ୍ରେରିତ କରିଥିଲେ ଯେ ସେମାନେ ଯେପରି ସେମାନଙ୍କ ସଫଳତା ପାଖରେ ଅଟକି ଯିବେ ନାହିଁ । ଆହୁରି ଅନେକ ଗୌରବ ଆଣିବା ପାଇଁ ଅଧିକ ପ୍ରୟାସ କରିବା ପାଇଁ ସେ ସେମାନଙ୍କୁ କହିଥିଲେ । ସେ କହିଲେ ଯେ ମେଡାଲ ବିଜୟୀ ଖେଳାଳିମାନଙ୍କ ପାଇଁ ପ୍ରକୃତ ଆହ୍ୱାନ ଏବେ ଆରମ୍ଭ ହେବ ଏବଂ ଅଲିମ୍ପିକ ପୋଡିଅମରେ ଠିଆ ହେବା ନେଇ ସେମାନଙ୍କ ଲକ୍ଷ୍ୟ ପଥରୁ ସେମାନେ ଯେପରି ଭାବେ ଆଦୌ ବିଚ୍ୟୁତ ହେବେ ନାହିଁ । ଏହି ଅବସରରେ କେନ୍ଦ୍ର କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀ (ସ୍ୱାଧୀନ ଦାୟିତ୍ୱ) କର୍ଣ୍ଣେଲ ରାଜ୍ୟବର୍ଦ୍ଧନ ରାଠୋର ଉପସ୍ଥିତ ଥିଲେ । ତାଙ୍କ ପ୍ରାରମ୍ଭିକ ବକ୍ତବ୍ୟରେ କର୍ଣ୍ଣେଲ ରାଠୋର କହିଥିଲେ ଯେ ପଦକ ତାଲିକାରେ ଉନ୍ନତି ଆଣିବା ଏବଂ କ୍ରୀଡ଼ାବିତମାନଙ୍କୁ ଅନୁପ୍ରାଣିତ କରିବା ନେଇ ପ୍ରଧାନମନ୍ତ୍ରୀଙ୍କ ଅନ୍ତର୍ଦୃଷ୍ଟି ଏବଂ ସରକାରଙ୍କ ପଦକ୍ଷେପ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଛି । ଇଣ୍ଡୋନେସିଆର ଜାକର୍ତ୍ତା ଏବଂ ପାଲେମବାଙ୍ଗଠାରେ ଅନୁଷ୍ଠିତ ଅଷ୍ଟାଦଶ ଏସୀୟ କ୍ରୀଡାରେ ଭାରତ ମୋଟ 69ଟି ମେଡାଲ ଜିତି ରେକର୍ଡ ସୃଷ୍ଟି କରିଛି । ଏହା 2010ରେ ଅନୁଷ୍ଠିତ ଗ୍ୱାଙ୍ଗଝୁ ଏସୀୟ କ୍ରୀଡାର 65 ମେଡାଲ ବିଜୟର ପୂର୍ବ ରେକର୍ଡକୁ ଅତିକ୍ରମ କରିପାରିଛି ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଯୁକ୍ତରାଷ୍ଟ୍ର କଂଗ୍ରେସ ପ୍ରତିନିଧିମଣ୍ଡଳୀ

ଆଜି ନାନ୍ସି ପେଲୋସୀଙ୍କ ନେତୃତ୍ଵରେ ଯୁକ୍ତରାଷ୍ଟ୍ର କଂଗ୍ରେସର ଏକ ଆଠ ଜଣିଆ ପ୍ରତିନିଧିମଣ୍ଡଳୀ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀ ଏହି ପ୍ରତିନିଧିମଣ୍ଡଳୀକୁ ଭାରତକୁ ସ୍ଵାଗତ କରିଛନ୍ତି । ସେ ଭାରତ-ଯୁକ୍ତରାଷ୍ଟ୍ର ମଧ୍ୟରେ ସହଯୋଗକୁ ସୁଦୃଢ କରିବା ଦିଗରେ ଯୁକ୍ତରାଷ୍ଟ୍ର କଂଗ୍ରେସର ସମର୍ଥନକୁ ପ୍ରଶଂସା କରିଥିଲେ । ପ୍ରଧାନମନ୍ତ୍ରୀ ସେମାନଙ୍କ ସହିତ ଦ୍ଵିପାକ୍ଷିକ ସମ୍ପର୍କ ଏବଂ ଅନ୍ୟାନ୍ୟ ଗୁରୁତ୍ଵପୂର୍ଣ ବିଷୟ ଉପରେ ଆଲୋଚନା କରିଥିଲେ । ସେ ଯୁକ୍ତରାଷ୍ଟ୍ର କଂଗ୍ରେସ ସହିତ ସଂପର୍କ ଆହୁରି ଦୃଢ ହେବ ବୋଲି ଆଶାବ୍ୟକ୍ତ କରିଥିଲେ ।
ମହାପରିନିର୍ବାଣ ଦିବସରେ ଡଃ ବାବାସାହେବ ଆମ୍ବେଦକରଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ମହାପରିନିର୍ବାଣ ଦିବସ ଅବସରରେ ଡଃ ବାବାସାହେବ ଆମ୍ବେଦକରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ଡଃ ବାହାସାହେବ ଆମ୍ବେଦକରଙ୍କ ମହାପରିନିର୍ବାଣ ଦିବସ ଅବସରରେ ମୁଁ ଶ୍ରଦ୍ଧା ସୁମନ ଅର୍ପଣ କରୁଛି । ମୁମ୍ବାଇର ଚୈତ୍ୟ ଭୂମିରେ ପ୍ରାର୍ଥନା କରିଥିବାରୁ ମୁଁ ନିଜକୁ ଅତ୍ୟନ୍ତ ଧନ୍ୟ ମନେକରୁଛି । ଏହି ଗସ୍ତ ସମୟର କିଛି ଫଟୋ ବାଣ୍ଟିବାକୁ ଚାହୁଁଛି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ସୁରଟରେ ଅତ୍ୟାଧୁନିକ ହସ୍ପିଟାଲର ଉଦଘାଟନ କଲେ ପ୍ରଧାନମନ୍ତ୍ର

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସୁରଟରେ ଅତ୍ୟାଧୁନିକ ସୁବିଧା ସମ୍ପନ୍ନ ସୁପର ସ୍ପେଶାଲିଟି ହସ୍ପିଟାଲ ରସିଲାବେନ ସେୱାନ୍ତିଲାଲ ଶାହା ଭେନସ ହସ୍ପିଟାଲର ଉଦଘାଟନ କରିଛନ୍ତି । ଏହି ହସ୍ପିଟାଲରେ ରୋଗୀଙ୍କୁ ଆୟୁଷ୍ମାନ ଭାରତ ଯୋଜନା ଅଧୀନରେ ସ୍ୱାସ୍ଥ୍ୟ ସେବା ମିଳିପାରିବା ନେଇ ସେ ସନ୍ତୋଷ ବ୍ୟକ୍ତ କରିଥିଲେ । ଉପସ୍ଥିତ ଜନସଭାକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ଏକ ସୁସ୍ଥ ଭାରତ ପାଇଁ ତାଙ୍କ ସରକାର କାର୍ଯ୍ୟ କରୁଛି । ସରକାରଙ୍କ ଦ୍ୱାରା ନିଆଯାଇଥିବା ଗରିବଙ୍କ ଅନୁକୂଳ ପଦକ୍ଷେପ ବିଷୟରେ ସେ ଉଲ୍ଲେଖ କରିଥିଲେ । ସେ କହିଥିଲେ ଯେ ମାତୃ ମୃତ୍ୟୁ ହାର ହ୍ରାସ ଦିଗରେ ପ୍ରଧାନମନ୍ତ୍ରୀ ସୁରକ୍ଷିତ ମାତୃତ୍ୱ ଅଭିଯାନ ଏବଂ ମିଶନ ଇନ୍ଦ୍ରଧନୁଶ ଭଳି ଯୋଜନା ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଛି । ଲାଲକିଲ୍ଲାରୁ ପ୍ରଧାନମନ୍ତ୍ରୀ ଘୋଷଣା କରିଥିବା ସ୍ୱଚ୍ଛତା ଅଭିଯାନକୁ ସମାଲୋଚନା କରୁଥିବା ଲୋକମାନଙ୍କୁ କଡ଼ା ଜବାବ ଦେଇ ସେ କହିଥିଲେ ଯେ ବ୍ୟାପକ ସ୍ୱଚ୍ଛତା ଅଭିଯାନ ଯୋଗୁ ଆଜି ଜନସଂଖ୍ୟାର 97% ଲୋକ ସ୍ୱଚ୍ଛ ଶୌଚାଳୟ ସୁବିଧା ପାଇପାରୁଛନ୍ତି । ପ୍ରଧାନମନ୍ତ୍ରୀ ମଧ୍ୟ ନିରାକରଣଯୋଗ୍ୟ ସ୍ୱାସ୍ଥ୍ୟ ସେବା ଉପରେ ଜୋର ଦେଇଥିଲେ ଏବଂ ସେ କହିଥିଲେ ସ୍ୱାସ୍ଥ୍ୟ କଲ୍ୟାଣ ପାଇଁ “ଯୋଗ”ର ଭୂମିକାକୁ ସାରା ବିଶ୍ୱ ଏବେ ଗ୍ରହଣ କରିଛି । ପ୍ରଧାନମନ୍ତ୍ରୀ କହିଥିଲେ ଯେ ଆୟୁଷ୍ମାନ ଭାରତ ଯୋଜନା ଏକ ନୂଆ ପରିଦୃଶ୍ୟ ସୃଷ୍ଟି କରିବ ଯାହା ସୁସ୍ଥ ଭାରତର ନିର୍ମାଣରେ ସହାୟକ ହେବ । 2-3 ଟାୟାର ସହରରେ ନୂଆ ହସ୍ପିଟାଲ ପ୍ରତିଷ୍ଠାରେ ଏହି ଯୋଜନା ସହାୟକ ହୋଇପାରିବ, ଯାହା ସ୍ୱାସ୍ଥ୍ୟ ସେବା କ୍ଷେତ୍ରରେ ନୂତନ ନିଯୁକ୍ତି ସୁଯୋଗ ସୃଷ୍ଟି କରିବ ବୋଲି ସେ ଉଲ୍ଲେଖ କରିଥିଲେ । ସେ କହିଥିଲେ ଯେ ଲୋକମାନଙ୍କ ପାଇଁ ଏବେ ଅଧିକ ମାତ୍ରାରେ ଜେନେରିକ ମେଡ଼ିସିନ ଉପଲବ୍ଧ ହୋଇପାରୁଛି ଯାହା କେବଳ ଚିକିତ୍ସା ଖର୍ଚ୍ଚ ହ୍ରାସ କରୁନାହିଁ ବରଂ ଅନେକ ମୂଲ୍ୟବାନ ଜୀବନ ରକ୍ଷା କରିପାରୁଛି । ପ୍ରଥମେ ଆର୍ଥିକ ଦୁର୍ବଳ ବର୍ଗଙ୍କ ପାଇଁ 10% ସଂରକ୍ଷଣ ବ୍ୟବସ୍ଥାର କାର୍ଯ୍ୟାନ୍ୱୟନ ପାଇଁ ପ୍ରଧାନମନ୍ତ୍ରୀ ଗୁଜରାଟ ସରକାରଙ୍କୁ ଅଭିନନ୍ଦନ ଜଣାଇଥିଲେ ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଦୃଷ୍ଟିହୀନ ଟି20 ବିଶ୍ଵ କପ କ୍ରିକେଟ ବିଜେତା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟି20 ଦୃଷ୍ଟିହୀନ ବିଶ୍ୱ କପ୍ କ୍ରିକେଟ ବିଜୟୀ ଭାରତୀୟ ଦଳର ସଦସ୍ୟମାନଙ୍କୁ ସାକ୍ଷାତ କରିଛନ୍ତି । ଏହି ଅବସରରେ ସେ ବିଜୟ ପାଇଁ ଦଳକୁ ଅଭିନନ୍ଦନ ଜଣାଇବା ସହିତ ଭବିଷ୍ୟତରେ ଆହୁରି ଭଲ ଖେଳ ପ୍ରଦର୍ଶନ କରିବା ପାଇଁ ଆହ୍ୱାନ ଜଣାଇଥିଲେ । ଦଳର ସଦସ୍ୟମାନଙ୍କ ଏକାଗ୍ରତା ଏବଂ ବିଶେଷ କୌଶଳର ସେ ବେଶ ପ୍ରଶଂସା କରିଥିଲେ । ସେ କହିଥିଲେ ଯେ ଦଳର ସଦସ୍ୟମାନଙ୍କ କ୍ରିଡା ନୈପୁଣ୍ୟ କୋଟି କୋଟି ଲୋକଙ୍କ ସହ ଦିବ୍ୟାଙ୍ଗମାନଙ୍କ ପାଇଁ ପ୍ରେରଣାଦାୟୀ ହେବ । ଦଳର ସଦସ୍ୟମାନେ ହସ୍ତାକ୍ଷର କରିଥିବା ଏକ ବ୍ୟାଟ, ବଲ୍ ଏବଂ ପ୍ରଧାନମନ୍ତ୍ରୀଙ୍କ ନାମ ଥିବା ଟିମ୍ ଜର୍ସୀ ପ୍ରଧାନମନ୍ତ୍ରୀଙ୍କୁ ପ୍ରଦାନ କରିଥିଲେ । ପ୍ରଧାନମନ୍ତ୍ରୀ ମଧ୍ୟ ନିଜ ସ୍ୱାକ୍ଷରିତ ଏକ ବ୍ୟାଟ ଏବଂ ବଲ୍ ଭାରତୀୟ ଦଳକୁ ପ୍ରଦାନ କରିଥିଲେ ।
ଦୀପକ ପୁନିଆ ଅଳ୍ପକେ କାଂସ୍ୟ ପଦକ ହରାଇଲେ ହେଲେ ଆମ ହୃଦୟ ଜିତିଲେ: ପ୍ରଧାନମନ୍ତ୍ରୀ

ଦୀପକ ପୁନିଆ ଅଳ୍ପକେ କାଂସ୍ୟ ପଦକ ହରାଇଲେ ହେଲେ ଆମ ହୃଦୟ ଜିତିଲେ ବୋଲି କହିଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ । ଦୀପକ ଧୈର୍ଯ୍ୟ ଓ ପ୍ରତିଭାର ଗନ୍ତାଘର ବୋଲି କହିଛନ୍ତି ପ୍ରଧାନମନ୍ତ୍ରୀ । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ଦୀପକ ପୁନିଆ ଅଳ୍ପକେ କାଂସ୍ୟ ପଦକ ହରାଇଲେ ହେଲେ ଆମ ହୃଦୟ ଜିତିଲେ । ସେ ଧୈର୍ଯ୍ୟ ଓ ପ୍ରତିଭାର ପାଓ୍ୱାରହାଉସ । ଦୀପକଙ୍କ ଭବିଷ୍ୟତର ପ୍ରୟାସ ପାଇଁ ଶୁଭକାମନା ଜଣାଉଛି ।#Tokyo2020”
ଭାଇବ୍ରାଣ୍ଟ ଗୁଜରାଟ ସମ୍ମିଳନୀ, 2017 ଉଦଘାଟନୀ ଉତ୍ସବରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ସମ୍ବୋଧନ

ଆପଣମାନଙ୍କୁ ସମସ୍ତଙ୍କୁ ଭାଇବ୍ରାଣ୍ଟ ଗୁଜରାଟ ଶିଖର ସମ୍ମିଳନୀକୁ ସ୍ଵାଗତ କରୁଛି । ଆପଣମାନଙ୍କୁ ସମସ୍ତଙ୍କୁ ମୁଁ ଏକ ସୁଖ, ସମୃଦ୍ଧି ଏବଂ ସଫଳତା ଭରା ଶୁଭକାମନା କରୁଛି । 2003 ମସିହାରେ ଅତି ପ୍ରିୟ ଏହି କାର୍ଯ୍ୟକ୍ରମର ଶୁଭାରମ୍ଭ ସ୍ମୃତି ମୋ ମନକୁ ଆସୁଛି । ସେହି ଦିନଠାରୁ ଏହାର ଜୟଯାତ୍ରା ଅବ୍ୟାହତ ରହିଛି । ସମସ୍ତ ସହଯୋଗୀ ସଂଗଠନ ଓ ରାଷ୍ଟ୍ରଙ୍କ ପ୍ରତି ମୁଁ କୃତଜ୍ଞତା ଜ୍ଞାପନ କରୁଛି । ଏହି ତାଲିକାରେ ଜାପାନ, କାନାଡା, ଯୁକ୍ତରାଷ୍ଟ୍ର ଆମେରିକା, ବ୍ରିଟେନ, ନେଦରଲାଣ୍ଡ, ଅଷ୍ଟ୍ରେଲିଆ, ଡେନମାର୍କ, ଫ୍ରାନ୍ସ, ପୋଲାଣ୍ଡ, ସୁଇଡେନ, ସିଙ୍ଗାପୁର ଓ ସଂଯୁକ୍ତ ଆରବ ଅମିରତନ୍ତ୍ର( ଗିଗାୱାଟ ଅକ୍ଷୟ ଶକ୍ତି ଉତ୍ପାଦନ ଦିଗରେ ପୁଞ୍ଜି ନିବେଶ କରିବାକୁ ଆଗକୁ ପାଦବଢ଼ାନ୍ତୁ । ଏଥିପାଇଁ ଆକାଶ ହିଁ ସୀମା । ଏ ଦିଗରେ ଆମର ନୀତି ଖୁବ ପ୍ରଗତିଶୀଳ ଏବଂ ମୋର ସମ୍ପୂର୍ଣ୍ଣ ବିଶ୍ଵାସ ଯେ ମାନବ କଲ୍ୟାଣ ଲାଗି ଏ କାର୍ଯ୍ୟ ଦୃଷ୍ଟିକୋଣ ବଦଳାଇଦେବାର ଏକ ବିରଳ ସୁଯୋଗ । ଆମେ ପ୍ରକୃତିକୁ ନଷ୍ଟଭ୍ରଷ୍ଟ କରିବାର ଦୁଇ ଶହ ବର୍ଷ ବିତେଇ ସାରିଛୁ । ତେଣୁ ଏବେ ଆମର ଦାୟିତ୍ଵ ହେଉଛି ଆଗାମୀ ଶତାଦ୍ଦୀମାନଙ୍କରେ ଆମ ଚିନ୍ତାଧାରାରୁ ପ୍ରକୃତିକୁ ଲୁଟିବାର ଧାରଣା ଦୂରେଇ ଦେଇ ପୁଣିଥରେ ପ୍ରକୃତିକୁ ସୁଦୃଢ଼ କରିବା । ଏବେ କେବଳ ମୌଳିକ ଆବଶ୍ୟକତାକୁ ନେଇ ଚାଲିବାର ଅବସର । ଏଇ କଥାକୁ ନେଇ ଯଦି ଆମେ ଚାଲିବା, ତେବେ ବିଶ୍ଵରେ ବଡ ପରିବର୍ତ୍ତନ ଆଣିବାର ସମ୍ଭାବନାରେ ଆମର ବିଶେଷ ଭୂମିକା ରହିପାରିବ । ଭାରତରେ ନୂଆସଡ଼କ ଓ ନୂତନ ରେଳପଥ ନିର୍ମାଣ କାର୍ଯ୍ୟ ଅନେକ ଗୁଣରେ ବୃଦ୍ଧି ପାଇଛି । ଭାରତ ବିଶ୍ଵର ସର୍ବବୃହତ ନିର୍ମାଣ ବଜାର ଭାବେ ମୁଣ୍ଡ ଟେକିବାକୁ ଯାଉଛି । କାରଣ ଦେଶରେ ନିୟୁତ ନିୟୁତ ଗୃହନିର୍ମାଣ କରାଯିବାର ଅଛି । ଏସବୁ କାର୍ଯ୍ୟ ଆମ ନିବେଶକ ଗୋଷ୍ଠୀଙ୍କୁ ପଯ୍ୟାପ୍ତ ସୁଯୋଗପ୍ରଦାନ କରିବ । ଆପଣମାନଙ୍କ ମଧ୍ୟରୁ ଅଧିକାଂଶ ସୁଯୋଗ ପ୍ରଦାନ କରିବ । ଆପଣମାନଙ୍କ ମଧ୍ୟରୁ ଅଧିକାଂଶ ଆମ ସହ ଏକାଧିକ କ୍ଷେତ୍ରରେ କାର୍ଯ୍ୟ କରିବାର ସୁଯୋଗ ପାଇବେ । ସେଥିମଧ୍ୟରେ ରହିଛି : – ହାର୍ଡୱେର ଠାରୁ ସଫ୍ଟୱେର ପର୍ଯ୍ୟନ୍ତ – ସଫ୍ଟ ସ୍କିଲ ଠାରୁ ବୈଜ୍ଞାନିକ ଚିନ୍ତାଧାରା ପର୍ଯ୍ୟନ୍ତ – ପ୍ରତିରକ୍ଷା ବ୍ୟବସ୍ଥାଠାରୁ ସାଇବର ସୁରକ୍ଷା ଯାଏ, – ଚିକିତ୍ସା ବିଜ୍ଞାନଠାରୁ ପର୍ଯ୍ୟଟନ ପର୍ଯ୍ୟନ୍ତ ମୁଁ ଏକଥା କହିବାର ଦୁଃସାହସ କରୁଛି, କେବଳ ଭାରତ ଏପରି ସୁଯୋଗ ପ୍ରଦାନ କରେ ଯାହା ଏ ସମଗ୍ର ମହାଦେଶର ସୁଯୋଗ ସହ ପ୍ରତିଯୋଗିତା କରିପାରେ । ଆଜି ଏହା ଏକ ସମ୍ପୂର୍ଣ୍ଣ ଶତାଦ୍ଦୀର ଅବସର ଯୋଗାଇଦେଉଛି ଏବଂ ତାହା ପୁଣି ଆମେ ଏକ ସ୍ଵଛ, ସବୁଜ ଓ ଦୀର୍ଘକାଳୀନ ଉପାୟରେ ପ୍ରଦାନ କରୁଛୁ । ଆମେ ପରିବେଶର ସମ୍ପୂର୍ଣ୍ଣ ସୁରକ୍ଷା ପାଇଁ ପ୍ରତିଶ୍ରୁତିବଦ୍ଧ ଏବଂ ପ୍ରକୃତି ପ୍ରତି ଆମର ଥିବା ସମସ୍ତ ଦାୟିତ୍ଵ ଘେନି ସଚେତନ । କାରଣ ଭାରତ ଯୁଗଯୁଗ ଧରି ଏଇ ଚିନ୍ତାଧାରାରେ ହିଁ ବିଶ୍ଵାସୀ । ତେଣୁ ଆପଣମାନଙ୍କୁ ସମସ୍ତଙ୍କୁ ଭାରତକୁ ସ୍ଵାଗତ: – ଏହା ହେଲା ପରମ୍ପରା ଓ ସ୍ଥିରତାର ଭୂମି – ଏହା ହେଲା ସମ୍ବେଦନ ଓ ଉଚ୍ଚାଟର ଭୂମି – ଏହା ହେଲା ପରୀକ୍ଷଣ ଓ ଉଦ୍ୟୋଗର ଭୂମି – ଏହା ହେଲା ଶୁଭାରମ୍ଭ ଓ ସୁଯୋଗର ଭୂମି ପୁଣି ଥରେ , ମୁଁ ଆପଣମାନଙ୍କୁ ସ୍ଵାଗତ କରୁଛି ଓ ଏବଂ ଏଥିରେ ଭାଗୀଦାର ହେବାପାଇଁ ଆମନ୍ତ୍ରଣ ଜଣାଉଛି – – ଆଜିର ଭାରତ – ଏବଂ ଆଗାମୀ କାଲିର ଭାରତ ମୁଁ ଆପଣଙ୍କୁ ପ୍ରତିଶ୍ରୁତି ଦେଉଛି ଯେ ଯେତେବେଳେ ଆବଶ୍ୟକ ପଡିବ ଆପଣଙ୍କ ହାତ ଧରିବା ସକାଶେ ମୁଁ ଉପଲବ୍ଧ ହେବି । ଆପଣମାନଙ୍କୁ ଧନ୍ୟବାଦ ।
ପ୍ରଧାନମନ୍ତ୍ରୀଙ୍କ ବଲାଙ୍ଗିର ଗସ୍ତ; ଓଡ଼ିଶା ପାଇଁ 1500 କୋଟି ଟଙ୍କାର ବିକାଶମୂଳକ ପ୍ରକଳ୍ପର ଶୁଭାରମ୍

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ଓଡ଼ିଶାର ବଲାଙ୍ଗିର ଗସ୍ତ କରିଥିଲେ । ସେ 1500 କୋଟି ଟଙ୍କାର ବିଭିନ୍ନ ଉନ୍ନୟନ ପ୍ରକଳ୍ପର ଶୁଭାରମ୍ଭ ଏବଂ ଶିଳାନ୍ୟାସ କରିଥିଲେ । ପ୍ରଧାନମନ୍ତ୍ରୀ ଆଜି ପ୍ରଥମେ ରାୟପୁରସ୍ଥିତ ସ୍ୱାମୀ ବିବେକାନନ୍ଦ ବିମାନ ବନ୍ଦରରେ ପହଁଚିଥିଲେ ଏବଂ ସେଠାରୁ ବଲାଙ୍ଗିର ଅଭିମୁଖେ ଯାତ୍ରା କରିଥିଲେ । ବଲାଙ୍ଗିରଠାରେ ସେ ଝାରସୁଗୁଡ଼ାର ବହୁମୁଖୀ ଲଜିଷ୍ଟିକ ପାର୍କ (ଏମଏମଏଲପି)କୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଥିଲେ । ଏହି ଏମଏମଏଲପି ଝାରସୁଗୁଡ଼ାକୁ ଏହି କ୍ଷେତ୍ରର ପ୍ରମୁଖ ଲଜିଷ୍ଟିକ୍ସ କେନ୍ଦ୍ରରେ ପରିଣତ କରିବ । ରେଳ ପ୍ରକଳ୍ପକୁ ପ୍ରୋତ୍ସାହନ ଦେଇ ଶ୍ରୀ ମୋଦୀ 115 କୋଟି ଟଙ୍କା ବ୍ୟୟରେ ନିର୍ମିତ ବଲାଙ୍ଗିର-ବିଛୁପାଲି ରେଳ ଲାଇନକୁ ଉତ୍ସର୍ଗ କରିଥିଲେ । ରାଜ୍ୟବାସୀଙ୍କ ପ୍ରତି ତାଙ୍କର ପ୍ରତିବଦ୍ଧତାର ପ୍ରତିଫଳନ ସ୍ୱରୂପ, ପ୍ରଧାନମନ୍ତ୍ରୀ କହିଥିଲେ ଯେ "ଗତ ତିନି ସପ୍ତାହ ମଧ୍ୟରେ ଏହା ଓଡ଼ିଶାକୁ ତାଙ୍କର ତୃତୀୟ ଗସ୍ତ । ବଲାଙ୍ଗିରରେ ରେଳ ୟାର୍ଡ ଠାରେ ଉପସ୍ଥିତ ଜନସଭାକୁ ସମ୍ବୋଧିତ କରି ସେ କହିଥିଲେ ଯେ ପୂର୍ବ ଭାରତ ଏବଂ ଓଡ଼ିଶାର ବିକାଶ ପାଇଁ ସରକାର ନିରନ୍ତର ପ୍ରୟାସ କରୁଛନ୍ତି । ବଲାଙ୍ଗିରରେ ବିଭିନ୍ନ ବିକାଶମୂଳକ ପ୍ରକଳ୍ପର ଶୁଭାରମ୍ଭ କରାଯିବା ଏ ଦିଗରେ ଏକ ପଦକ୍ଷେପ ବୋଲି ସେ କହିଥିଲେ । ଆହୁରି ପ୍ରଧାନମନ୍ତ୍ରୀ ମଧ୍ୟ ନାଗାବଳି ନଦୀ ଉପରେ ନୂତନ ସେତୁ, ବରପାଲି-ଡୁଙ୍ଗୁରିପାଲି ଏବଂ ବଲାଙ୍ଗିର-ଦେଓଗାଁ ମଧ୍ୟରେ ରେଳ ଲାଇନର ଦୋହରୀକରଣ ଏବଂ ଝାରସୁଗୁଡ଼ା-ବିଜୟନଗରମ ଏବଂ ସମ୍ବଲପୁର-ଅନୁଗୁଳ ଲାଇନର ବିଦ୍ୟୁତିକରଣ କାର୍ଯ୍ୟକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଥିଲେ । ଓଡ଼ିଶାର ସୋନପୁର ଠାରେ 15.81 କୋଟି ଟଙ୍କାର ବ୍ୟୟ ଅଟକଳରେ ସୋନପୁର କେନ୍ଦ୍ରୀୟ ବିଦ୍ୟାଳୟ ପାଇଁ ଶିଳାନ୍ୟାସ କରିଥିଲେ । ଶିକ୍ଷା ଏବଂ ଯୋଗାଯୋଗର ଗୁରୁତ୍ୱ ଉପରେ ଆଲୋକପାତ କରି ସେ କହିଥିଲେ, "ଶିକ୍ଷା ମାନବ ସମ୍ବଳ ବିକାଶ ଦିଗରେ ନେଇଯାଇଥାଏ । କିନ୍ତୁ, ଏହା ଯୋଗାଯୋଗ ଯାହା ଏପରି ସମ୍ଭାବନାକୁ ସୁଯୋଗରେ ପରିଣତ କରିଥାଏ । 6 ଟି ରେଳ ପ୍ରକଳ୍ପର ଉଦ୍ଘାଟନ ଯୋଗାଯୋଗ ସମ୍ପ୍ରସାରଣ ଲାଗି ଆମର ଏକ ପ୍ରୟାସ । ଏହା ସାଧାରଣ ଗମନାଗମନ ସୁବିଧା ଦେବା ସହିତ ଶିଳ୍ପ ପାଇଁ ଅଧିକ ଖଣିଜ ସମ୍ପଦର ଉପଲବ୍ଧତା ଏବଂ କୃଷକମାନଙ୍କୁ ସେମାନଙ୍କ ଉତ୍ପାଦକୁ ଦୂର ବଜାରକୁ ନେଇଯିବାରେ ସହାୟକ ହେବ, ଆହୁରି ଓଡ଼ିଶାର ନାଗରିକମାନଙ୍କୁ "ସହଜ ଜୀବନ ଧାରଣ' ସୁବିଧା ଦେବ । ସଂସ୍କୃତି ଏବଂ ଐତିହ୍ୟର ସଂରକ୍ଷଣ ପାଇଁ ତାଙ୍କର ପ୍ରତିବଦ୍ଧତା ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ କହିଥିଲେ ଯେ ଏହା ରାଜ୍ୟରେ ପର୍ଯ୍ୟଟନ ସମ୍ଭାବନା ଏବଂ ଆମର ସାଂସ୍କୃତିକ ସଂଯୋଗ ବୃଦ୍ଧି କରିବ । ବୌଦ୍ଧର ଗନ୍ଧହାରାଡ଼ିରେ ନୀଳମାଧବ ଏବଂ ସିଦ୍ଧେଶ୍ୱର ମନ୍ଦିରର ଜୀର୍ଣ୍ଣୋଦ୍ଧାର ଏବଂ ନବୀକରଣ କାର୍ଯ୍ୟକୁ ନେଇ ସେ ଖୁସି ବ୍ୟକ୍ତ କରିଥିଲେ । ଶ୍ରୀ ମୋଦୀ ଆହୁରି ମଧ୍ୟ ବଲାଙ୍ଗିରର ରାଣୀପୁର ଝରିଆଲ କୀର୍ତ୍ତିରାଜି ଏବଂ କଳାହାଣ୍ଡିର ଅସୁରଗଡ଼ ଦୁର୍ଗର ପୁନରୁଦ୍ଧାର ଏବଂ ନବୀକରଣ କାର୍ଯ୍ୟକୁ ଉଦ୍ଘାଟନ କରିଥିଲେ ।
ଉଚ୍ଚ ଶିକ୍ଷାନୁଷ୍ଠାନମାନଙ୍କ ପାଇଁ ପ୍ରବେଶିକା ପରୀକ୍ଷା ପରିଚାଳନା ସକାଶେ ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ଗଠନ ପ୍ରସ୍ତାବକୁ କେନ୍ଦ୍ର କ୍ୟାବିନେଟର ମଞ୍ଜୁରି

ଏଣିକି ଦେଶର ଉଚ୍ଚ ଶିକ୍ଷାନୁଷ୍ଠାନଗୁଡିକରେ ପ୍ରବେଶିକା ପରୀକ୍ଷା ପରିଚାଳନା ସକାଶେ ଏକ ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ଗଠନ କରାଯିବ । ଏହି ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଆଜି ଅନୁମୋଦନ କରାଯାଇଛି । କ୍ୟାବିନେଟ ନିଷ୍ପତି ଅନୁଯାୟୀ ପ୍ରସ୍ତାବିତ ଏଜେନ୍ସୀ ଭାରତୀୟ ସୋସାଇଟି ପଞ୍ଜିକରଣ ଆଇନ 1860 ଅଧିନରେ ଏକ ସୋସାଇଟି ଭାବେ ପଞ୍ଜିକୃତ ହେବ । ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ଏକ ସ୍ୱୟଂଶାସିତ ପ୍ରବେଶିକା ପରୀକ୍ଷା ପରିଚାଳନା ସଂସ୍ଥା ଭାବେ ଜାତୀୟସ୍ତରରେ କାର୍ଯ୍ୟ କରିବ । ବୈଶିଷ୍ଟ୍ୟ – ପ୍ରଥମ ପର୍ଯ୍ୟାୟରେ ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ସିବିଏସଇ ଦ୍ୱାରା କରାଯାଉଥିବା ପ୍ରବେଶିକା ପରୀକ୍ଷାଗୁଡିକ ପରିଚାଳନା କରିବେ । ପର୍ଯ୍ୟାୟକ୍ରମେ ଏହି ଏଜେନ୍ସୀ ଅନ୍ୟାନ୍ୟ ପରୀକ୍ଷା ପରିଚାଳନାକୁ ଧିରେ ଧିରେ ନିଜ ହାତକୁ ନେବେ । ଏଥିଲାଗି ଏହି ଏଜେନ୍ସୀକୁ ଶୀଘ୍ର ସ୍ୱୟଂ ସମ୍ପୂର୍ଣ୍ଣ ସଂସ୍ଥା ଭାବେ ଗଠନ କରାଯିବ । ପ୍ରବେଶିକା ପରୀକ୍ଷାଗୁଡିକ ବର୍ଷକୁ ଦୁଇଥର ଅନଲାଇନ ଜରିଆରେ କରାଯିବ । ଏହାଦ୍ୱାରା ଅନେକ ପ୍ରାର୍ଥି ପରୀକ୍ଷା ପ୍ରଦାନର ଉତ୍ତମ ସୁବିଧା ପାଇବେ । ଗ୍ରାମାଂଚଳ ଛାତ୍ରଛାତ୍ରୀଙ୍କ ସୁବିଧା ନିମନ୍ତେ ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ଜିଲ୍ଲା ଏବଂ ସବଡିଭିଜନ ସ୍ତରରେ ପରୀକ୍ଷା କେନ୍ଦ୍ର ପ୍ରତିଷ୍ଠା ଲାଗି ପ୍ରୟାସ କରିବ । ଏହାଛଡା ଛାତ୍ରଛାତ୍ରୀମାନଙ୍କୁ ପରୀକ୍ଷା ପ୍ରସ୍ତୁତି ଲାଗି ଆବଶ୍ୟକ ପ୍ରଶିକ୍ଷଣ ପ୍ରଦାନ କରିବେ । ଗଠନ ପ୍ରଣାଳୀ – ରାଷ୍ଟ୍ରୀୟ ପରୀକ୍ଷା ଏଜେନ୍ସୀର ଅଧ୍ୟକ୍ଷ ରୂପେ ଜଣେ ବିଶିଷ୍ଟ ଶିକ୍ଷାବିତ୍ତ ନିଯୁକ୍ତ ହେବେ ଯାହାଙ୍କୁ କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରଣାଳୟ ନିଯୁକ୍ତି ପ୍ରଦାନ କରିବେ । ଏହି ସଂସ୍ଥାର ମୁଖ୍ୟ କାର୍ଯ୍ୟ ନିର୍ବାହୀ ଭାବେ ଜଣେ ମହାନିର୍ଦ୍ଦେଶକଙ୍କୁ କେନ୍ଦ୍ର ସରକାର ନିଯୁକ୍ତ କରିବେ । ରାଷ୍ଟ୍ରୀୟ ପରୀକ୍ଷା ଏଜେନ୍ସୀର ପରିଚାଳନା ପାଇଁ ଏକ ବୋର୍ଡ ଅଫ ଗଭର୍ଣ୍ଣସ ରହିବେ । ଏଥିରେ ସମ୍ପୃକ୍ତ ଉଚ୍ଚ ଶିକ୍ଷାନୁଷ୍ଠାନମାନଙ୍କର ପ୍ରତିନିଧି ରହିବେ । ମହାନିର୍ଦ୍ଦେଶକଙ୍କୁ ସହଯୋଗ କରିବା ନିମନ୍ତେ 9ଟି ପୃଥକ ପୃଥକ ଶିକ୍ଷା କମିଟି ରହିବ । ଏହି କମିଟିର ମୁଖ୍ୟ ଭାବେ ଜଣେ ଲେଖାଏଁ ବିଶେଷଜ୍ଞ ଅଥବା ଶିକ୍ଷାବିତ୍ତ ରହିବେ । ଆର୍ଥିକ ବ୍ୟବସ୍ଥା – ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ଗଠନ ପାଇଁ ଭାରତ ସରକାର ଏକକାଳୀନ ଅନୁଦାନ ଭାବେ 25 କୋଟି ଟଙ୍କା ପ୍ରଦାନ କରିବେ । ପ୍ରଥମ ବର୍ଷରୁ ଏହି ଅନୁଦାନ ଦିଆଯିବ । ତା’ପରବର୍ତ୍ତୀ ସମୟଗୁଡିକରେ ଏହି ସଂସ୍ଥା ଆର୍ଥିକ ଦୃଷ୍ଟିରୁ ଆତ୍ମନିର୍ଭର ହୋଇ କାର୍ଯ୍ୟ କରିବେ । ପ୍ରଭାବ – ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ଗଠନ ଫଳରେ ପ୍ରତିବର୍ଷ ପ୍ରାୟ 40 ଲକ୍ଷ ଛାତ୍ର ଉପକୃତ ହେବେ । ଜାତୀୟସ୍ତରରେ ପ୍ରବେଶିକା ପରୀକ୍ଷା ପରିଚାଳନା ପାଇଁ ସିବିଏସଇ, ଏଆଇସିଟିଇ ଏବଂ ଅନ୍ୟାନ୍ୟ ସଂସ୍ଥା ଉପରେ ଆଉ ଚାପ ପଡିବ ନାହିଁ । ରାଷ୍ଟ୍ରୀୟ ପରୀକ୍ଷା ଏଜେନ୍ସୀ ପେଷାଦାର ଢ଼ଙ୍ଗରେ ସୁବ୍ୟବସ୍ଥିତ ଭାବେ ଜାତୀୟସ୍ତରରେ ପରୀକ୍ଷା ପରିଚାଳନା କରିବେ । ଅର୍ଥମନ୍ତ୍ରୀ ତାଙ୍କର 2017-18 ଆର୍ଥିକ ବର୍ଷର ବଜେଟ ଅଭିଭାଷଣ ବେଳେ ଏହି ପ୍ରସ୍ତାବ ବିଷୟ ଘୋଷଣା କରିଥିଲେ ।
ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବ ଅବସରରେ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ଶ୍ରୀ ଗୁରୁ ନାନକ ଦେବ ଜୀଙ୍କ ପ୍ରକାଶ ପରବ ଅବସରରେ ଶୁଭେଚ୍ଛା । ଏକ ନ୍ୟାୟପୂର୍ଣ୍ଣ ଓ ଦୟାଶୀଳ ସମାଜ ଗଠନ ପାଇଁ ଆମ ଉଦ୍ୟମକୁ ତାଙ୍କ ମହତ ବାଣୀ ଦିଗଦର୍ଶନ ପ୍ରଦାନ କରି ଚାଲିଥାଉ ।”
ଗୁରୁ ନାନକ ଦେବଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଗୁରୁ ନାନକ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଶ୍ରୀ ଗୁରୁ ନାନକ ଦେବଙ୍କୁ ଶ୍ରଦ୍ଧାସୁମନ ଅର୍ପଣ କରିଛନ୍ତି । “ଗୁରୁ ନାନକ ଜୟନ୍ତୀ ଅବସରରେ ପୂଜ୍ୟ ଶ୍ରୀ ଗୁରୁ ନାନକ ଦେବଜୀଙ୍କୁ ମୁଁ ପ୍ରଣିପାତ କରିବା ସହ ତାଙ୍କ ମହାନ ଚିନ୍ତାଧାରାକୁ ସ୍ମରଣ କରୁଛି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଆସନ୍ତା କାଲି ମଧ୍ୟପ୍ରଦେଶରେ ପାଞ୍ଚଲକ୍ଷରୁ ଅଧିକ ପିଏମଏୱାଇ-ଜି ହିତାଧିକାରୀଙ୍କ ଗୃହ ପ୍ରବେଶରେ ଅଂଶଗ୍ରହଣ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଦିନ ପ୍ରାୟ ସାଢ଼େ ବାରଟା ବେଳେ ପ୍ରଧାନମନ୍ତ୍ରୀ ଆବାସ ଯୋଜନା ଗ୍ରାମୀଣ ଅଧୀନରେ ମଧ୍ୟପ୍ରଦେଶରେ ପ୍ରାୟ ୫ ଲକ୍ଷ ୨୧ ହଜାର ହିତାଧିକାରୀଙ୍କୁ ପ୍ରଦାନ କରାଯାଉଥିବା ଆବାସ ଯୋଜନାର ଗୃହ ପ୍ରବେଶରେ ଅଂଶ ଗ୍ରହଣ କରିବେ । ଭିଡିଓ କନଫରେନ୍ସିଂ ଜରିଆରେ ଏଥିରେ ଅଂଶ ଗ୍ରହଣ କରିବା ସହ ପ୍ରଧାନମନ୍ତ୍ରୀ ସମବେତ ଜନତାଙ୍କୁ ଉଦବୋଧନ ଦେବାର ମଧ୍ୟ କାର୍ଯ୍ୟକ୍ରମ ରହିଛି । ପ୍ରଧାନମନ୍ତ୍ରୀ ଦେଶର ପ୍ରତ୍ୟେକ ଅଭାବୀ ପରିବାରକୁ ପକକା ଘର ସହ ଅନ୍ୟାନ୍ୟ ମୌଳିକ ସୁବିଧା ସୁଯୋଗ ଯୋଗାଇ ଦେବା ନିମନ୍ତେ ନିରବଚ୍ଛିନ୍ନ ଭାବେ ପ୍ରୟାସ ଜାରି ରଖି ଆସିଛନ୍ତି । ଏ ଦିଗରେ ଏହା ଆଉ ଏକ ପଦକ୍ଷେପ । ଉତ୍ସବରେ ପାରମ୍ପରିକ ଶଙ୍ଖ, ପ୍ରଦୀପ, ଫୁଲ ଓ ରଙ୍ଗୋଲି ଇତ୍ୟାଦିର ମଧ୍ୟ ମଧ୍ୟପ୍ରଦେଶ ସାରା ନୂଆ ଘର ଗୁଡିକରେ ଆୟୋଜନ କରାଯାଇଛି । ମଧ୍ୟପ୍ରଦେଶରେ ପିଏମଏୱାଇ–ଜି ତ୍ୱରାନ୍ୱିତ କରିବା ନିମନ୍ତେ ସରକାର ଅନେକ ଅନନ୍ୟ ଓ ନବୀନତମ ପଦକ୍ଷେପମାନ ନେଇଛନ୍ତି । ସେଥି ମଧ୍ୟରେ ମହିଳାଙ୍କ ସମେତ ହଜାର ହଜାର ରାଜମିସ୍ତ୍ରୀଙ୍କୁ ତାଲିମ, ପାଉଁଶ ଇଟା ବ୍ୟବହାର, ମହିଳା ସ୍ୱୟଂ ସହାୟକ ଗୋଷ୍ଠୀଙ୍କୁ ସେଣ୍ଟିରିଂ ସାମଗ୍ରୀ ଓ ପ୍ରକଳ୍ପଗୁଡିକର ଉନ୍ନତ କାର୍ଯ୍ୟକାରିତା ପାଇଁ ବୈଷୟିକ ସହାୟତା ଦେଇ ସଶକ୍ତକରଣ କାର୍ଯ୍ୟ ଅନ୍ତର୍ଭୁକ୍ତ ।